Ministru kabineta rīkojuma projekta

**„Grozījumi Ministru kabineta 2010.gada 18.jūnija rīkojumā Nr.343 „Par nekustamā īpašuma „Ziemciems” Kazdangas pagastā, Aizputes novadā, nodošanu privatizācijai ” sākotnējās ietekmes novērtējuma ziņojums (anotācija)**

|  |
| --- |
|  I. Tiesību akta projekta izstrādes nepieciešamība |
|  1. Pamatojums | Likums „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta sestā daļa nosaka, ka Ministru kabinets valsts īpašuma objekta privatizācijas nosacījumus var noteikt vai mainīt, kamēr nav apstiprināti konkrētā valsts īpašuma objekta privatizācijas noteikumi. |
|  2. Pašreizējā situācija un problēmas | Saskaņā ar Ministru kabineta 2010.gada 18.jūnija rīkojumu Nr.343 „Par nekustamā īpašuma „Ziemciems” Kazdangas pagastā, Aizputes novadā, nodošanu privatizācijai” (turpmāk – rīkojums Nr.343) 1.punktu privatizācijai tika nodoti šādi valsts īpašuma objekti:1. Nekustamais īpašums „Ziemciems” (nekustamā īpašuma kadastra Nr. 6468 003 0075), kas sastāv no septiņām zemes vienībām (zemes vienību kadastra apzīmējums 6468 003 0011, 6468 003 0021, 6468 003 0075, 6468 003 0076, 6468 003 0080, 6468 005 0043 un 6468 005 0082) un trīs būvēm (būvju kadastra apzīmējumi 6468 003 0034 036, 6468 003 0034 039 un 6468 003 0034 034), kurš 2008.gada 7.maijā reģistrēts Kazdangas pagasta zemesgrāmatas nodalījumā Nr.100000433406 ar kadastra Nr.6468 003 0075 uz Latvijas valsts vārda Latvijas Republikas Izglītības un zinātnes ministrijas personā (turpmāk – nekustamais īpašums „Ziemciems”);
2. Trīs būves (būvju kadastra apzīmējumi 6468 003 0034 037, 6468 003 0034 038 un 6468 003 0034 040), kuras pamatojoties uz likuma „Par nekustamā īpašuma nostiprināšanu zemesgrāmatā” 36.panta pirmās daļas 6.punktu un Izglītības un zinātnes ministrijas Finanšu departamenta 2009.gada 18.maija izziņu Nr.04-02/108 piekrīt valstij.

Tāpat Rīkojuma Nr.343 2.punkts noteica uzdevumu Izglītības un zinātnes ministrijai veikt nepieciešamās darbības, lai nojauktu divas būves (būvju kadastra apzīmējumi 6468 003 0034 032 un 6468 003 0034 033), kurām bija konstatētas patvaļīgas būvniecības pazīmes, kā arī tika uzdots nodrošināt šo būvju ierakstu dzēšanu no nekustamā īpašuma valsts kadastra informācijas sistēmas.Savukārt atbilstoši rīkojuma Nr.343 4.punktam Izglītības un zinātnes ministrijai, kuras valdījumā atrodas šā rīkojuma 1.punktā minētie valsts īpašuma objekti, likumā noteiktajā kārtībā jānodod un Privatizācijas aģentūrai jāpārņem tos savā valdījumā, sagatavojot attiecīgus pieņemšanas un nodošanas aktus.Ar Izglītības un zinātnes ministrijas 2012.gada 15.jūnija vēstuli Nr.01-10/2695 valsts akciju sabiedrība „Privatizācijas aģentūra” (turpmāk – Aģentūra) un Ekonomikas ministrija tika informēta, ka būves (būvju kadastra apzīmējumi 6468 003 0034 032 un 6468 003 0034 033) pamatojoties uz likuma „Par nekustamā īpašuma nostiprināšanu zemesgrāmatā” 36.panta pirmās daļas 6.punktu un Izglītības un zinātnes ministrijas 2012.gada 7.jūnija izziņu Nr. 04-01/57 minētajam piekrīt valstij. Izglītības un zinātnes ministrijas padotībā esošā profesionālās izglītības iestāde – Cīravas arodvidusskola (šobrīd – Cīravas Profesionālā vidusskola) 2011.gada 28.decembra vēstulē Nr.24 „Par nekustamo īpašumu” norādīja, ka jautājuma par būvju (būvju kadastra apzīmējumi 6468 003 0034 032 un 6468 003 0034 033) „Ziemciems”, Ziemciemā, Kazdangas pagastā, Aizputes novadā, nojaukšanu risināšanā aktīvi ir iesaistījusies arī Aizputes novada dome un Aizputes novada domes Kazdangas pagasta pārvalde, īpaši uzsverot to, ka būve (būves kadastra apzīmējums 6468 003 0034 033) „Ziemciems”, Ziemciemā, Kazdangas pagastā, Aizputes novadā, ir ķieģeļu ēka ar izbūvētu graudu vēdināšanas sistēmu 2.stāvā un izbūvētu graudu glabāšanas metāla tvertni, tās nojaukšana ir nelietderīga un to nepieciešams normatīvajos aktos noteiktajā kārtībā legalizēt. Pamatojoties uz Cīravas arodvidusskolas (šobrīd – Cīravas Profesionālā vidusskola) rakstisku lūgumu, atzīmes par patvaļīgas būvniecības pazīmēm Valsts zemes dienesta Kadastra informācijas sistēmā tika dzēstas. Līdz ar to nepastāv nekādu tiesisku šķēršļu, lai varētu nostiprināt zemesgrāmatā valsts īpašuma tiesības uz Ministru kabineta rīkojuma projekta 3.punktā norādītajām trijām būvēm un Ministru kabineta rīkojuma projekta 1.punktā norādītās piecas būves tiktu nodotas privatizācijai kopā ar nekustamo īpašumu „Ziemciems”. Ņemot vērā minēto, kā arī to, ka ir mainījusies faktiskā un tiesiskā situācija, proti, rīkojuma Nr. 343 2.punktā minētās būves netika nojauktas un tās piekrīt valstij, rīkojumā Nr. 343 ir nepieciešams veikt attiecīgus grozījumus.  |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Ministru kabineta rīkojuma projekts paredz grozīt rīkojumu Nr.343, attiecīgi:1. atceļot pienākumu Izglītības un zinātnes ministrijai nojaukt būves (būvju kadastra apzīmējumi 6468 003 0034 032 un 6468 003 0034 033);
2. nodod privatizācijai būves (būvju kadastra apzīmējumi 6468 003 0034 032 un 6468 003 0034 033);
3. uzliekot pienākumu Aģentūrai būves (būves kadastra apzīmējums 6468 003 0034 033) ierakstīt zemesgrāmatā uz valsts vārda Izglītības un zinātnes ministrijas personā.
 |
| 5. Projektā iesaistītās institūcijas | Aģentūra, Ekonomikas ministrija un Izglītības un zinātnes ministrija. |
| 6. Iemesli, kādēļ netika nodrošināta sabiedrības līdzdalība | Rīkojuma projekts neskar būtiskas sabiedrības intereses. |
|  7. Cita informācija | Nav. |

**Anotācijas II, III, IV, V un VI sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. Projekta izpildē iesaistās institūcijas | Ministru kabineta rīkojuma projekta izpildi nodrošinās Aģentūra un Izglītības un zinātnes ministrija. |
|  2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. Projekta izpildes ietekme uz pārvaldes institucionālo struktūru.Esošo institūciju likvidācija | Projekts šo jomu neskar. |
| 5. Projekta izpildes ietekme uz pārvaldes institucionālo struktūru.Esošo institūciju reorganizācija | Projekts šo jomu neskar. |
|  6. Cita informācija | Nav. |
| **ekonomikas ministrs** | **D.Pavļuts** |
| **Vīza: Valsts sekretārs** | **J.Pūce** |

20.08.2013 14:53

816

Dreija 67013163

Linda.Dreija @em.gov.lv